Siviä Ruotzi

Aina Siviä Ruotzi (2. helmikuuta 1880 Lappeenranta − 14. marraskuuta 1946 Lappeenranta) oli suomalainen kirjakauppias ja kokoomuksen kansanedustaja 1920-luvulla.

Ruotzin vanhemmat olivat kaupanhoitaja Anders Johan Ruotzi ja Olga Wikström. Hän valmistui tyttökoulusta vuonna 1896 ja valtion jatko-opistosta 1900. Ruotzi toimi aluksi kansakoulunopettajana Taipalsaarella 1900–1901 ja hoiti sitten vuodesta 1902 alkaen omistamaansa kirjakauppaa Lappeenrannassa.

Ruotzi oli kokoomuksen kansanedustajana 1924–1927 edustaen Viipurin läänin läntistä vaalipiiriä. Hän oli myös jäsenenä Lappeenrannan kaupunginvaltuustossa ja Suomen kirjakauppiasyhdistyksen johtokunnassa.

Lähteet 
 

Kansanedustajat
Kansallisen Kokoomuksen poliitikot
Lappeenrannan kaupunginvaltuutetut
Viipurin läänin läntinen vaalipiiri
Suomalaiset kirjakauppiaat
Vuonna 1880 syntyneet
Vuonna 1946 kuolleet